**A P U L I J A**

824-2021

|  |  |
| --- | --- |
| **03.11.2021.**  **srijeda** | Okupljanje grupe u 17,45 sati u trajektnoj luci u Splitu. Upoznavanje sa voditeljem putovanja i pohrana prtljage u autobus. Ukrcaj na brod i smještaj u kabine. Polazak broda za Anconu u 20,00 sati. Noćna plovidba ... |
| **04.11.2021.**  **četvrtak** | Doručak na brodu. Uplovljavanje u luku Ancona oko 7,00 sati. Ukrcaj u autobus i polazak prema ***Barletti***. Pješački razgled grada: *crkva San Sepolcro iz 13. St., Kolos iz Barlette, Castelo Svevo, Katedrala Santa Maria Maggiore*... Slobodno vrijeme do polaska prema najljepšem dvorcu pokrajine Apulije, ***Castel del Monte*** – srednjovjekovnom dvorcu rimsko-njemačkog cara Friedericha II sagrađenom u 13.st. koji je upisan na UNESCO-v popis mjesta svjetske baštine u Europi. Nakon razgleda polazak prema Alberobellu. Smještaj u hotel. Večera. Noćenje. |
| **05.11.2021.**  **petak** | Doručak. Odlazak u razgled ***Alberobella*** u pratnji lokalnog vodiča. Slikoviti gradić se smjestio na dva brežuljka, a njegove građevine podsjećaju na „kućice iz bajke“ i nazivaju se *trullo.* Stožastih krovova i sagrađene od kamena, kućice su karakteristične za Apuliju, a specifične su po tome što su jedinstveni primjer prapovijesne gradnje od vapnenačkog kamenja izvedene bez uporabe veziva. Budući da je ova skupina građevina jedna od rijetkih, gotovo netaknutih primjera tradicionalne gradnje koja je preživjela sve do modernog doba, trullo iz Alberobella se nalazi na UNESCO-vom popisu zaštićenih mjesta svjetske baštine. Razgled lokaliteta. Slobodno vrijeme za osobne programe. Polazak do ***Ostunija***, grada koji se još naziva i ***La Citta Bianca***. Ovaj srednjovjekovni grad duguje ovaj nadimak svojoj bijeloj arhitekturi, odnosno bijelo obojanim zidinima, ulicima i građevinama. Šetnja uskim uličicama do Biskupske palače i veličanstvene gotičke Katedrale za koju se smatra da je na njoj radio i naš poznati kipar Juraj Dalmatinac. Slobodno vrijeme do povratka u hotel. Večera. Noćenje. |
| **06.11.2021.**  **subota** | Doručak. Polazak prema ***Materi***. Slavni stari grad *Sassi di Matera* je poznat po špiljama u stijenama koje su se stoljećima koristile kao kuće za stanovanje. Razgled grada u pratnji lokalnog vodiča. Stare nastambe pružaju uvid u starinski način života koje su se stoljećima koristile kao kuće za stanovanje. Zbog svojih prirodnih ljepota i arhitekture Matera je odabrana kao lokacija za snimanje filma Pasija u režiji poznatog glumca Mel Gibsona. Polazak prema ***Altamuri****,* gradu koji je poznat po kvalitetnom kruhu zvanom *Pane di Altamura* o kojem je čak pisao i slavni rimski pjesnik Horacije. Pješački razgled grada te slobodno vrijeme do povratka u hotel. Večera. Noćenje. |
| **07.11.2021.**  **nedjelja** | Doručak. Polazak autobusom prema jednom od najznačajnijih gradova regije Apulija, ***Lecce-a****.* Izgrađen je u baroknom stilu i zahvaljujući brojnim baroknim spomenicima nosi nadimak „*Firenca juga Italije*“. Šetnja gradskom jezgrom i razgled grada u pratnji lokalnog vodiča: *Piazza Sant'Oronzo, Piazza del Duomo, crkva Svetog Križa – Santa Croce, Katedrala, ...* Slobodno vrijeme za osobne programe. Nastavak vožnje do ***Otranta*** poznatog turističkog ljetovališta. Gradom dominiraju impozantna tvrđava, zidine i tornjevi izgrađeni u 15.st. Pješački razgled grada: Crkva Sv. Petra, dvorac obitelji Aragon koju ju utvrdio Friedrich II, Katedrala iz 11.st., ... Slobodno vrijeme za osobne programe. Povratak u hotel. Večera. Noćenje. | | |
| **08.11.2021.**  **ponedjeljak** | Doručak. Ukrcaj u autobus i vožnja do jedne od najvažnijih atrakcija regije Apulije, prekrasne pećine ***Grotta di Castellana*** koja se počela formirati prije 90 milijuna godina. Unutar pećine se nalazi i jedna od najljepših špilja na svijetu, fascinantna „*Bijela špilja*“. Po želji grupe mogućnost organiziranog razgleda špilja u trajanju od 2 sata. Nakon razgleda vožnja autobusom prema mondenom talijanskom ljetovalištu ***Polignano a Mare***, turističkom središtu Apulije poznatom po svojim prekrasnim plažama i kristalno čistom moru. Slobodno vrijeme za osobne programe. Povratak u hotel. Večera. Noćenje. | | |
| **09.11.2021.**  **utorak** | Doručak. Odjava iz hotela. Polazak autobusom do grada ***Andrie***. Kraća pauza s mogućnošću kupnje raznih vrsta sireva. Nastavak vožnje prema Anconi uz stajanje na putu za odmor. Po dolasku u Anconu ukrcaj na brod i smještaj u kabine. Polazak broda za Split u 19,45 sati. Večera na brodu. Noćna plovidba prema Splitu. | | |
| **10.11.2021.**  **srijeda** | Doručak na brodu. Uplovljavanje u luku Split oko 7,00 sati. | | |

**CIJENA ARANŽMANA:**

|  |  |
| --- | --- |
| Uplata kod prijave : 600,00 kuna | **30 – 34 putnika - 4.990,00 kuna** |
| MOGUĆNOST OBROČNE OTPLATE | **25 – 29 putnika – 5.110,00 kuna** |
| Nadoplata za 1/1 sobu: 800,00 kuna | **20 – 24 putnika – 5.290,00 kuna** |

**Program uključuje:** plovidu brodom na relaciji Split – Ancona – Split sa smještajem u unutarnjim kabinama (wc), doručak na brodu u oba smjera, prijevoz autobusom visoke turističke klase na navedenim relacijama, smještaj u hotelu 3\* / 4\* u Alberobellu na bazi polupansiona sa uključenom boravišnom pristojbom, ulaznice za Castel del Monte, usluge lokalnih vodiča na lokalitetima: Matera, Lecce i Alberobello, večeru na brodu pri povratku, troškove autocesta, parkinga i check-pointa, lučke takse i pristojbe, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja, te organizaciju putovanja.

**Preporuka**: uplata police rizika od otkaza putovanja: **187,00 kn** (plativo isključivo prilikom uplate rezervacije)

**Program ne uključuje**: ulaznicu za pećinu Grotta di Castellana € 18, troškove osobne prirode, karte javnog gradskog prijevoza, ulaznice za kulturno povijesne spomenike koji nisu uključeni planom razgleda, obroke koji nisu navedeni programom

**ZA OVO PUTOVANJE POTREBNA JE OSOBNA ISKAZNICA (preslik osobne dostaviti u Agenciju)**

**PUTOKAZI SPLIT, Mažuranićevo šetalište 14, tel: 021 455-038, R.V. 9,00 – 13,00 sati**

**mob: 099/26 424 26, www.putokazi-split.com; e-mail: putokazi@yahoo.co.uk**

ID COD: HR-AB-21060271971